# VEDTEKTER for

## Læringsverkstedet Solkollen barnehage, Skatval

**1. Formål:**

Formål er i hht Lov om barnehage §1:

«Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering».

I tillegg til ovenstående er Solkollen-barnehagene verdimessig forankret i kristen tro og tradisjon (jmf Lov om barnehager §1a). Dette verdigrunnlaget formidles blant annet gjennom sang og musikk, bibelfortellinger og kristen høytidsmarkering.

Barnehagen drives i samsvar med:

* Lov om barnehage, og til enhver tid gjeldende forskrifter og retningslinjer utarbeidet av Kunnskapsdepartementet
* Rammeplan for barnehager
* Årsplan/virksomhetsplaner for barnehagen
* Lov om internkontroll og barnehagens egne sikkerhets/internkontrolls rutiner
* Forskrift om miljørettet helsevern i barnehager og skoler
* Vedtak gjort av eierstyre

**2. Formål og forvaltning:**

Læringsverkstedet Solkollen barnehage Skatval eies og drives av Læringsverkstedet AS.

Barnehagen har et samarbeidsutvalg (SU) som består av 2 representanter fra foreldrene og 2 representanter fra de ansatte i barnehagen. SU forelegges planer og saker som vedrører barnehagehverdagen.

Foreldreutvalget (FAU) består av foreldre / foresatte til alle barna i barnehagen.

**3. Barnehagens areal:**

Kunnskapsdepartementets veiledende norm for netto leke- og oppholdsareal er 5,3 m² for barn under 3 år og 4 m² for barn over 3 år. Barnehagen er godkjent for barn fra 0 - 6 år i henhold til et netto leke- og oppholdsareal på …..m², i samsvar med Barnehageloven. Netto utelekeareal er ca. ….. m².

**4. Åpningstid:**

Barnehagens åpningstid er kl. 06.30 – 16.45, mandag – fredag. Dersom barnehagens åpningstid ikke overholdes kan dette medføre tap / oppsigelse av plass. Barna må følges inn hver morgen og hjelpes med avkledning. Barnehagen holder stengt i påskeuka, altså dagene mellom palmesøndag og skjærtorsdag, alle dagene i mellomjula, samt julaften. Barnehagen har 5 planleggingsdager gjennom året, og barnehagen holder da stengt.

**5. Ferie:**

 Barnehagen holder sommerstengt uke 29 og 30

Barna skal ha minimum 4 uker ferie hvert barnehageår. Barnehageåret regnes fra 15. august til 14.august neste år. Tre av ferieukene skal tas i perioden 15. juni til 15. august. Barnehagens planleggingsdager regnes som barnas 4. ferieuke. Barnehagen ønsker beskjed innen 15. april om når barna skal ha ferie..

**6. Betaling:**

Forfall er den 10. i hver måned, gjeldene for inneværende måned. Det betales for 11 måneder pr barnehageår (15.08-14-08). Juli er betalingsfri måned. Betalingen skal skje via avtalegiro. Uteblitt foreldrebetaling utover en – 1 – måned kan medføre tap av plassen.

Læringsverkstedet barnehager følger Lov om barnehager med «Forskrift om foreldrebetaling i barnehagen» i henhold til føringer for makspris og moderasjonsordninger.

For informasjon om gjeldende ordning med redusert foreldrebetaling og gratis kjernetid – se den enkelte kommunes hjemmeside

Kostpenger kommer i tillegg til ordinær foreldrebetaling. Se barnehagens hjemmesider for oppdaterte priser.

**7. Opptak:**

1. Det gjennomføres samordnet opptak for de private og kommunale barnehagene i Stjørdal kommune. Opptak skjer i tråd med Lov om barnehager § 12 med tilhørende forskrift. Søknad om opptak skjer på fastsatt skjema, vedlagt nødvendig dokumentasjon. Barnehagen tildeler selv plassene innenfor samordnet opptak i kommunen.
2. Opptakstid:

Barn som tas opp i barnehagen har plass frem til skolepliktig alder, til barnet sies opp av foreldrene/foresatte eller så lenge barnehagen er i drift. Plassen kan sies opp med en – 1 – måneders varsel, regnet fra den 1. i måneden. Dersom plassen benyttes etter uke 27, må det betales for plassen ut barnehageåret. Oppsigelsen må da være sendt senest 01. juni. Barnehageåret er perioden 15.august til 14. august.

Signert kontrakt for barnehageplass viser plassprosent barnet er tildelt i barnehagen. Ønsker man endring i oppholdstid (for eksempel redusert plass), kan man søke om dette. Endringssøknader vil være med i vurderingen styrer gjør ved eventuelle endringer i barnegruppa.

1. Opptakskrets:

Opptakskretsen er barn bosatt i Stjørdal kommune og omliggende kommuner Barn av ansatte skal prioriteres etter barn med lovbestemt rett til prioritet, uavhengig av bostedskommune.

1. Opptakskriterier:
	1. Barn med nedsatt funksjonsevne har rett til prioritet ved opptak i barnehage. Det skal foretas en sakkyndig vurdering for å vurdere om barnet har nedsatt funksjonsevne (Lov om barnehager §13 1. ledd).

Barn som det er fattet vedtak om etter lov om barneverntjenester §§ 4-12 og 4-4 annet og fjerde ledd, har rett til prioritet ved opptak i barnehage (Lov om barnehager §13 2. ledd).

* 1. Barn av ansatte i Læringsverkstedet Solkollen Skatval.
	2. Søsken av barn som har plass i barnehagen.
	3. Barn som søker overflytting fra en annen Læringsverkstedet barnehage
	4. De øvrige barnehageplassene fordeles etter barnehagens vurdering

Dersom søkere stiller likt innenfor de ulike kriteriene, foretas loddtrekning.

**8. Måltider:**

Barna får 3 måltider hver dag i barnehagen, frokost, lunsj og frukt/brødmåltid.

Læringsverkstedet Solkollen har fokus på sunt kosthold.

**9. Klær:**

Klær og fottøy må være merket med navn. Barna må alltid ha med ekstra skift.

Ved utrygt vær må regntøy tas med. Barna må ha med lette sko eller tøfler til innebruk.

**10. Ansvar:**

Barna er ulykkesforsikret hele døgnet, også utenom barnehagens åpningstid. Ta kontakt med barnehagen for informasjon om forsikringsvilkår.

Barnehagens innboforsikring dekker kun forsikringstakers eiendeler. En utvidelse av forsikringen til å dekke barnas eiendeler, ville medført en uforholdsmessig høy egenandel pr foresatt som overstiger en sannsynlig verdi på medbrakt tøy/eiendeler. Barnehagen er derfor ikke ansvarlig for medbrakte eiendeler ved eventuell skade/brann/tyveri. Forsikringsopplysninger kan gis av eierne.

**11. Sykdom:**

Alle foreldre fyller ut «erklæring om barnets helsetilstand» ved oppstart i barnehagen.

Barn som har vært syke om natten (f.eks. oppkast, diaré, feber eller symptomer på annen sykdom) skal holdes hjemme. Ved barnesykdommer eller tegn til andre smittsomme sykdommer må barnet holdes hjemme, og barnehagen varsles om sykdommen.

Dersom barn blir syke i løpet av dagen, vil foreldrene bli kontaktet av barnehagen og barnet må da hentes.

Fravær ønskes meldt til barnehagen før kl 09.00 om morgenen.

**12. Arbeidsform:**

Barnehagen skal være et sted som stimulerer barnas læringslyst gjennom lekpregede aktiviteter. Aktivitetene tar sikte på å trene opp barnas konsentrasjon, motorikk, språk, sosiale kompetanse, selvstendighet og fantasi. Det legges stor vekt på utendørs aktiviteter og turer. Barnehagen vil legge til rette for at leikemateriell og tilbud passer for de forskjellige alderstrinn og tar hensyn til det enkelte barn.

**13. Samarbeid:**

Barnehagen ønsker å ha en nær og god kontakt med det enkelte hjem. Foreldre/foresatte er velkomne til å besøke barnehagen for å se hvordan vi arbeider eller for å snakke med personalet.

**14. Internkontroll:**

Barnehagen har internkontroll som til enhver tid følger gjeldende retningslinjer, lover og forskrifter.

**15. Styrer/personale:**

1. Ansettelser:

Barnehagens styrer ansettes av eierstyret. Læringsverkstedet følger Lov om barnehager § 17 og § 18 med tilhørende forskrift i forhold til utdanningskrav og bemanningsnorm. Styrer representerer barnehagens eiere, og er barnehagens daglige, administrative og øverste pedagogiske leder. Styrer rapporterer til samarbeidsutvalget og regionleder i Læringsverkstedet..

Øvrig personale ansettes av eierstyret etter innstilling fra styrer.

Læringsverkstedet har månedlige fagdager for de barnehageansatte. Det gjennomføres også månedlig samling for styrerne fra Læringsverkstedets barnehager. I tillegg deltar ansatte på interne og eksterne kurs.

1. Instruks:

Instruks for styrer og øvrig personale fastsettes av eierstyret i barnehagen.

**16. Politiattest**

Alle ansatte må fremlegge politiattest før tiltredelse av stilling, jmf. Lov om barnehager § 19.

**17. Taushetsplikt:**

I følge § 20 i ”Lov om barnehager” har alle som arbeider i barnehagen taushetsplikt. Eierne har også taushetsplikt.

**18. Opplysningsplikt:**

I følge § 21 og22 i «Lov om barnehager» har alle som arbeider i barnehagen plikt til å gi bistand til sosialtjenesten og barneverntjenesten, og av eget tiltak plikt til å gi opplysninger til sosial- og barnevernstjenesten dersom disse instanser bør gjennomføre tiltak til gunst for barn i barnehagen.

**19. Mislighold**

Dersom foresatte, som har barn i barnehagen, bryter eller unnlater å følge barnehagens vedtekter, retningslinjer og bestemmelser, kan eierstyret beslutte at barnet mister plassen. Det samme gjelder ved uregelmessig betaling, eller dersom foresatte har utestående foreldrebetaling på 1 mnd eller mer.

Når hensynet tilsier det kan et barn, i særlige tilfeller, flyttes til en annen barnehage eller bli sagt opp. Før det blir gjort vedtak om å flytte/si opp et barn skal det være prøvd andre tiltak. Tiltaket skal være drøftet med foresatte. Vedtak om flytting/oppsigelse gjøres sentralt i Læringsverkstedet, ikke ved den enkelte barnehage, og i samråd med kommunen.

Dersom barnet blir hentet etter barnehagens ordinære åpningstid gjentatte ganger, kan eierstyret beslutte at barnet mister plassen. Skriftlig advarsel skal da være gitt på forhånd.

**20. Endringer av vedtekter**

Eierstyret kan endre retningslinjer for driften av barnehagen etter at endringsforslaget er forelagt samarbeidsutvalget til uttalelse. Disse vedtektene er vedtatt av eierstyret 22.08.18